**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20 /05/2025**

**Αριθμ. Πρωτ.: 9650**

**ΑΠΟΣΠΑΣΜΑ**

**Από το πρακτικό της αριθμ. 20ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 177**

**Αποδοχή της υπ΄αριθμό 43/2025 τεχνικής μελέτης με τίτλο : «ΕΝΕΡΓΕΙΑΚΗ ΑΝΑΒΑΘΜΙΣΗ 3ΟΥ ΓΥΜΝΑΣΙΟΥ ΛΙΒΑΔΕΙΑΣ».**

Στη Λιβαδειά σήμερα 19η Μαϊου 2025 ημέρα Δευτέρα και, ώρα 10.00 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 9400/15-05-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα έξι (6) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1. Ταγκαλέγκας Ιωάννης

2. Τουμαράς Βασίλειος Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Τόλιας Δημήτριος – αν/κό μέλος κ. Παπαβασιλείου Αικατερίνης

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης

έθεσε υπόψη των μελών την με αριθ.πρωτ. 9322/15-05-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

* *Στα πλαίσια της Πρόσκλησης με αρ. πρωτ.903/29-03-2024 (ΑΔΑ: Ψ4ΨΓ7ΛΗ-ΝΦΘ) και τίτλο «Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές» για την υποβολή προτάσεων στο Πρόγραμμα ΅ΣΤΕΡΕΑ ΕΛΛΑΔΑ΄΄.2021-2027 (**κωδικός 42, α/α ΟΠΣ 7813/εκδ.1)*
* *Της με αρ. πρωτ. 1993/12-07-2024 (ΑΔΑ: 6ΓΡΟ7ΛΗ-Ι1Ι) πρώτης τροποποίησης της Πρόσκλησης με τίτλο «Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές» για την υποβολή προτάσεων στο Πρόγραμμα ΅ΣΤΕΡΕΑ ΕΛΛΑΔΑ΄΄.2021-2027 (**κωδικός 42, α/α ΟΠΣ 7813/εκδ.2)*
* *Της με αρ. πρωτ. 3069/07-11-2024 (ΑΔΑ: ΨΛΘΡ7ΛΗ-ΤΩΔ) δεύτερης τροποποίησης της Πρόσκλησης με τίτλο «Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές» για την υποβολή προτάσεων στο Πρόγραμμα ΅ΣΤΕΡΕΑ ΕΛΛΑΔΑ΄΄.2021-2027 (**κωδικός 42, α/α ΟΠΣ 7813/εκδ.3)*

*η Τεχνική Υπηρεσία του Δήμου Λεβαδέων εκπόνησε την υπ΄ αριθμό 43/2025 τεχνική μελέτη με τίτλο:*  ***«ΕΝΕΡΓΕΙΑΚΗ ΑΝΑΒΑΘΜΙΣΗ 3ου ΓΥΜΝΑΣΙΟΥ ΛΙΒΑΔΕΙΑΣ» η οποία*** *αφορά αφενός μεν το κτίριο-εκπαιδευτήριο του 3ου Γυμνασίου Λιβαδειάς και αφετέρου το κτίριο της Αίθουσας Πολλαπλών Χρήσεων του εν λόγω Γυμνασίου, το οποίο βρίσκεται επί της οδού Αριστοφάνους, σε περιοχή εντός σχεδίου πόλεως Λιβαδειάς.*

***Αντικείμενο του έργου είναι*** *η ενεργειακή αναβάθμιση του 3ου Γυμνασίου Λιβαδειάς και της Αίθουσας Πολλαπλών Χρήσεων αυτού, λαμβάνοντας υπόψη την μελέτη – πρόταση σεναρίων αναβάθμισης για το συγκεκριμένο σχολείο, του πιστοποιημένου ενεργειακού επιθεωρητή.*

*Για την υλοποίηση του έργου θα πραγματοποιηθούν οι κάτωθι εργασίες:*

*ΠΕΡΙΓΡΑΦΗ ΟΙΚΟΔΟΜΙΚΩΝ ΕΡΓΑΣΙΩΝ*

* *Αποξήλωση των παλαιών κουφωμάτων με προσοχή χωρίς να προκληθεί ζημία στα περιβάλλοντα δομικά στοιχεία όπως επιχρίσματα, ποδιά, λαμπάδες κλπ.*
* *Καθαρισμός στεγανοποίηση & Θερμομόνωση της πλάκας από σκυρόδεμα, κάτω από την στέγη του σχολείου.*
* *Κατασκευή Ολοκληρωμένου Σύνθετου Συστήματος Εξωτερικής Θερμομόνωσης – Θερμοπρόσοψη*

*(ETICS) µε άκαυστες, συμπαγείς σκληρές πλάκες πετροβάμβακα με πλεκτές ίνες, µε σήµανση CE, µε μέγιστο ενδεικτικό πάχος πλάκας 7 εκ*

* *Αντικατάσταση των εξωτερικών κουφωμάτων παλαιού τύπου διπλού υαλοπίνακα, με*

*νέα ενεργειακά συστήματα αλουμινίου με θερμοδιακοπή, ηλεκτροστατικής βαφής σε*

*αποχρώσεις RAL επιλογής της Υπηρεσίας και διπλούς ενεργειακούς υαλοπίνακες*

*ΠΕΡΙΓΡΑΦΗ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΑΣΙΩΝ*

* *Αντικατάσταση υφιστάμενων φωτιστικών τεχνολογίας λαμπτήρων φθορίου με Φωτιστικά σώματα 1200Χ300 Led ισχύος μικρότερης ή ίσης των 33Watt (αφορούν τα δύο κτίρια)*
* *Τοποθέτηση φωτοβολταϊκού συστήματος επί στέγης με χρήση φωτοβολταϊκών πλαισίων τεχνολογίας μονοκρυσταλλικού πυριτίου, ονομαστικής ισχύος τουλάχιστον 590 Wp, βαθμού απόδοσης τουλάχιστον (STC) 22 % και αντιστροφέα ισχύος τουλάχιστον 20 KW και βαθμού απόδοσης τουλάχιστον 97 %.*
* *Αντικατάσταση του υφιστάμενου συστήματος θέρμανσης με δύο αντλίες θερμότητας αέρα-νερού με χρήση ψυκτικού υγρό R32 πλήρης με ψυχροστάσιο, για την θερμανση –ψύξη του κτιρίου.*
* *Αντικατάσταση των κλασσικών χαλύβδινων θερμαντικών σωμάτων με τοπικές κλιματιστικές μονάδες ανεμιστήρα στοιχείου ήτοι, δεκαπέντε (15) τοπικές κλιματιστικές μονάδες ανεμιστήρα στοιχείου (FCU-250) δαπέδου, τριάντα μία (31) τοπικές κλιματιστικές μονάδες ανεμιστήρα στοιχείου (FCU-350) δαπέδου, δύο (2) τοπικές κλιματιστικές μονάδες ανεμιστήρα στοιχείου (FCU-500) δαπέδου και επτά (7) τοπικές κλιματιστικές μονάδες ανεμιστήρα στοιχείου (FCU-700) δαπέδου.*
* *Εγκατάσταση αμαξιδίου ΑΜΕΑ τύπου κλίμακα δύο στάσεων για πρόσβαση στον Α΄ όροφο του σχολικού κτιρίου*
* *Εργασίες ηλεκτρολογικής εγκατάστασης για την απαιτούμενη αύξηση ισχύος της ηλεκτρικής εγκατάστασης σε τυποποιημένη Νο6 συμφωνημένης ισχύος 135KVA.*
* *Εργασίες και προμήθεια μέσων πυροπροστασίας κατ΄ εφαρμογή της με Α/Α Πράξης 724522 και ημερομηνία έκδοσης 22-06-2023 έγκρισης της μελέτης πυροπροστασίας του 3ου Γυμνασίου Λιβαδειάς από την Διοίκηση Π.Υ. Ν. ΒΟΙΩΤΙΑΣ του ΑΡΧΗΓΕΙΟΥ ΠΥΡΟΣΒΕΣΤΙΚΟΥ ΣΩΜΑΤΟΣ*

*Ο ενδεικτικός προϋπολογισμός του έργου ανέρχεται στο ποσό των 1.258.000,00€ συμπεριλαμβανομένου του ΦΠΑ 24%*

*Προτείνεται:*

*Στα μέλη της Δημοτικής Επιτροπής του Δήμου Λεβαδέων όπως αποδεχθούν την μελέτη με τίτλο* ***«ΕΝΕΡΓΕΙΑΚΗ ΑΝΑΒΑΘΜΙΣΗ 3ου ΓΥΜΝΑΣΙΟΥ ΛΙΒΑΔΕΙΑΣ» η οποία*** *αφορά αφενός μεν το κτίριο-εκπαιδευτήριο του 3ου Γυμνασίου Λιβαδειάς και αφετέρου το κτίριο της Αίθουσας Πολλαπλών Χρήσεων του εν λόγω Γυμνασίου, έτσι όπως αποτυπώνεται στην υπ΄ αριθμό 43/2025 τεχνική μελέτη που συνέταξε και θεώρησε η Τεχνική Υπηρεσία του Δήμου Λεβαδέων*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 2/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ.6385/6-2-2025(ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την Πρόσκληση με αρ. πρωτ.903/29-03-2024 (ΑΔΑ: Ψ4ΨΓ7ΛΗ-ΝΦΘ) και τίτλο «Έργα ενεργειακής αναβάθμισης και αξιοποίησης ΑΠΕ σε δημόσια κτίρια και υποδομές» για την υποβολή προτάσεων στο Πρόγραμμα ΅ΣΤΕΡΕΑ ΕΛΛΑΔΑ΄΄.2021-2027 (κωδικός 42, α/α ΟΠΣ 7813/εκδ.1)

-Την υπ΄ αριθμό 43/2025 τεχνική μελέτη που συνέταξε και θεώρησε η Τεχνική Υπηρεσία του Δήμου Λεβαδέων προϋπολογισμού 1.258.000,00€ συμπεριλαμβανομένου του ΦΠΑ 24%

-Το αριθμ. πρωτ. 9322/15-05-2025 έγγραφο της Δ/νσης Τεχνικών Υπηρεσιών του Δήμου Λεβαδέων

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την μελέτη με τίτλο : «ΕΝΕΡΓΕΙΑΚΗ ΑΝΑΒΑΘΜΙΣΗ 3ου ΓΥΜΝΑΣΙΟΥ ΛΙΒΑΔΕΙΑΣ» η οποία αφορά αφενός μεν το κτίριο-εκπαιδευτήριο του 3ου Γυμνασίου Λιβαδειάς και αφετέρου το κτίριο της Αίθουσας Πολλαπλών Χρήσεων του εν λόγω Γυμνασίου, έτσι όπως αποτυπώνεται στην υπ΄ αριθμό 43/2025 τεχνική μελέτη προϋπολογισμού 1.258.000,00€ συμπεριλαμβανομένου του ΦΠΑ 24% , που συνέταξε και θεώρησε η Τεχνική Υπηρεσία του Δήμου Λεβαδέων , η οποία αποτελεί συνημμένο μέρος της παρούσας.

**Η απόφαση πήρε αριθμό 177/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Τόλιας Δημήτριος
5. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 20 -05-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ